Mo wò yíká bóyá ẹni kan ló ni àwọn igi eléso wọ̀nyí n kò sì rí nǹkan kan láti fi hàn mí pé ó wà ní ìkáwọ́ ẹnikẹ́ni. Ìgbà tí ó sì jẹ́ pé nǹkan abàmì ló kún inú Igbó Olódùmarè, mo ṣebí ọgbà náà wà níbẹ̀ láti máa fi tọ́jú àwọn tí ó bá ṣìnà sí inú igbó náà ni – mo bá bẹ̀rẹ̀ sí jẹun. Nígbà tí mo jẹun tí mo yó bámúbámú, mo jókòó, mo fi ẹ̀hìn ti igi kan báyìí, mo sùn lọ.
Mo wo yika boya eni kan lo ni awon igi eleso wonyi n ko si ri nnkan kan lati fi han mi pe o wa ni ikawo enikeni. Igba ti o si je pe nnkan abami lo kun inu Igbo Olodumare, mo sebi ogba naa wa nibe lati maa fi toju awon ti o ba sina si inu igbo naa ni – mo ba bere si jeun. Nigba ti mo jeun ti mo yo bamubamu, mo jokoo, mo fi ehin ti igi kan bayii, mo sun lo.